**Mór Városi Önkormányzat Képviselő-testületének**

**67/2019. (II.20.) Kt.**

**határozata**

**Mór Mikrokörzeti Szociális Intézményi Társulás társulási megállapodása módosítása tárgyában**

I. Mór Városi Önkormányzat Képviselő-testülete a Mór Mikrokörzeti Szociális Intézményi Társulás Társulási Megállapodását a Magyarország helyi önkormányzatairól szóló 2011. évi CLXXXIX. törvény 88. § (2) bekezdésében foglaltak alapján 2019. április 1-jei hatállyal az alábbiak szerint módosítja, mely a X. számú módosítás:

1. A Társulási Megállapodás I./3.1. pontjában foglalt táblázat az alábbi oszloppal egészül ki:

„

|  |
| --- |
| *lakosságszám 2019. január 1-jén (fő)* |
| *13985* |
| *2036* |
| *1597* |
| *1523* |
| *906* |
| *20047* |

„

2. A Társulási Megállapodás VIII. pontja az alábbi 12. ponttal egészül ki:

*„12. A Társulási Megállapodás X. számú módosítását – mely 2019. április 1-jén lép hatályba – a képviselő-testületek az alábbi határozataikkal hagyták jóvá:*

*Mór Városi Önkormányzat Képviselő-testülete …/2019. (….) Kt. határozata*

*Fehérvárcsurgó Községi Önkormányzat Képviselő-testülete …/2019. (….) határozata*

*Magyaralmás Község Önkormányzat Képviselő-testülete …/2019. (….) határozata*

*Kincsesbánya Község Önkormányzata Képviselő-testülete …/2019. (….) határozata*

*Isztimér Községi Önkormányzat Képviselő-testülete …/2019. (….) határozata”*

3. A Társulási Megállapodás VIII. pontja új 12. pontját követő mondatában a „IX. számú” szövegrész helyébe a „X. számú” szöveg lép.

II. A Képviselő-testület a Társulási Megállapodást az I. pontban foglalt módosítással az előterjesztés 1. számú mellékletében foglaltak szerint egységes szerkezetbe foglalja.

III. A Képviselő-testület felhatalmazza a polgármestert a Mór Mikrokörzeti Szociális Intézményi Társulás – a jelen határozatban rögzítetteknek megfelelő – módosításokkal egységes szerkezetbe foglalt Társulási Megállapodásának aláírására.

IV. A Képviselő-testület felkéri a Polgármestert, mint a Társulási Tanács elnökét, hogy a Mór Mikrokörzeti Szociális Intézményi Társulás egységes szerkezetbe foglalt Társulási Megállapodását a változások törzskönyvi nyilvántartásban történő átvezetése érdekében a Magyar Államkincstár Fejér Megyei Igazgatósága részére küldje meg.

Határidő: utolsó képviselő-testületi döntést követő 15 nap

Felelős: polgármester ( Önkormányzati Iroda)

Fenyves Péter Dr. Ujszászi György Szabolcs

polgármester jegyző